Ehdotus neuvoston asetukseksi (EY) Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskevan sopimuksen muuttamista koskevan sopimuksen tekemisestä kirjeenvaihtona /* KOM/97/0263 lopull. - CNS 97/0158 */



Virallinen lehti nro C 203 , 03/07/1997 s. 0012



Ehdotus neuvoston asetukseksi (EY) Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskevan sopimuksen muuttamista koskevan sopimuksen tekemisestä kirjeenvaihtona (97/C 203/08) KOM(97) 263 lopull. - 97/0158(CNS) (Komission esittämä 4 päivänä kesäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä sen 228 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskeva sopimus on hyväksytty neuvoston asetuksella (EY) N:o 408/97 (1), yhteisö ja Mauritania ovat parafoineet kirjeenvaihtona tehdyn sopimuksen yhteistyötä koskevan sopimuksen muuttamisesta, ja tämän kirjeenvaihtona tehdyn sopimuksen hyväksyminen on yhteisön etujen mukaista, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan yhteisön ja Mauritanian islamilaisen tasavallan välistä yhteistyötä kalastuksen alalla koskevan sopimuksen muuttamista koskeva kirjeenvaihtona tehty sopimus. Kirjeenvaihtona tehdyn sopimuksen sopimusteksti on tämän asetuksen liitteenä. 2 artikla Neuvoston puheenjohtajalla on oikeus nimetä asianmukaisesti valuutetut henkilöt allekirjoittamaan kirjeenvaihtona tehty sopimus yhteisöä sitovalla tavalla. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 62, 4.3.1997, s. 1. Kirjeenvaihtona tehty SOPIMUS Brysselissä 20 päivänä kesäkuuta 1996 parafoidun Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskevan sopimuksen muuttamisesta A. Yhteisön kirje Arvoisa herra, Viitaten Brysselissä 20 päivänä kesäkuuta 1996 parafoituun, Euroopan yhteisön ja Marokon islamilaisen tasavallan yhteistyötä merikalastuksen alalla koskevaan sopimukseen minulla on kunnia saattaa tietoonne, että Euroopan yhteisö hyväksyy sopimuksen seuraavien teknisten määräysten muuttamisen edellyttäen, että Mauritanian islamilainen tasavalta on valmis tekemään samoin: - korvataan kalastuksen tekninen selvitys N:o 5 kalastusluokka: pääjalkaiset liitteessä esitettävällä vastaavalla selvityksellä - korvataan pelagista kalastusta koskeva tekninen selvitys N:o 9 liitteessä esitettävällä vastaavalla selvityksellä - vapapyydyksiä käyttävät tonnikala-alukset ja ankkuroimattomat pitkäsiima-alukset voivat saada vuosineljännestä koskevia lisenssejä. Lupamaksut lasketaan edelleen aluskohtaisen vuosittaisen tilityksen perusteella ja niistä maksetaan ennakkomaksua teknisen selvityksen N:o 8 mukaisesti 2 000 ecua vuodessa - tieteellisten tarkkailijoiden aluksellaolosta riippumatta pelagista kalastusta harjoittavien alusten varustajat maksavat tieteellisen tarkkailun kustannusten rahoitusosuutta 350 ecua kuukaudessa alukselta, jos niillä on lisenssi. On selvää, ettei varustajan kuulu maksaa aluksella olevan tieteellisen tarkkailijan palkkaa. Olisin kiitollinen, jos voisitte vahvistaa vastaanottaneenne tämän kirjeen ja hyväksyvänne sen sisällön. Kunnioittavasti Euroopan unionin neuvoston puolesta B. Mauritanian islamilaisen tasavallan hallituksen kirje Arvoisat herrat, Minulla on kunnia ilmoittaa saaneeni tänään päivätyn seuraavan kirjeenne: "Arvoisa herra, Viitaten Brysselissä 20 päivänä kesäkuuta 1996 parafoituun, Euroopan yhteisön ja Marokon islamilaisen tasavallan yhteistyötä merikalastuksen alalla koskevaan sopimukseen minulla on kunnia saattaa tietoonne, että Euroopan yhteisö hyväksyy sopimuksen seuraavien teknisten määräysten muuttamisen edellyttäen, että Mauritanian islamilainen tasavalta on valmis tekemään samoin: - korvataan kalastuksen tekninen selvitys N:o 5 kalastusluokka: pääjalkaiset liitteessä esitettävällä vastaavalla selvityksellä - korvataan pelagista kalastusta koskeva tekninen selvitys N:o 9 liitteessä esitettävällä vastaavalla selvityksellä - vapapyydyksiä käyttävät tonnikala-alukset ja ankkuroimattomat pitkäsiima-alukset voivat saada vuosineljännestä koskevia lisenssejä. Lupamaksut lasketaan edelleen aluskohtaisen vuosittaisen tilityksen perusteella ja niistä maksetaan ennakkomaksua teknisen selvityksen N:o 8 mukaisesti 2 000 ecua vuodessa - tieteellisten tarkkailijoiden aluksellaolosta riippumatta pelagista kalastusta harjoittavien alusten varustajat maksavat tieteellisen tarkkailun kustannusten rahoitusosuutta 350 ecua kuukaudessa alukselta, jos niillä on lisenssi. On selvää, ettei varustajan kuulu maksaa aluksella olevan tieteellisen tarkkailijan palkkaa. Olisin kiitollinen, jos voisitte vahvistaa vastaanottaneenne tämän kirjeen ja hyväksyvänne sen sisällön." Minulla on kunnia vahvistaa teille, että Mauritanian islamilaisen tasavallan hallitus hyväksyy kirjeenne sisällön ja että kirjeenne ja tämä kirje muodostavat sopimuksen ehdotuksenne mukaisesti. Kunnioittavasti Mauritanian islamilaisen tasavallan hallituksen puolesta KALASTUKSEN TEKNINEN SELVITYS N:o 5 KALASTUSLUOKKA: PÄÄJALKAISET 1. Kalastusalue: Sama kuin Mauritanian kansallisia aluksia koskevassa lainsäädännössä Kalastusasioista vastaavan ministerin päätöksellä määrätään vuosittain ajanjakso, jona kalastus ei ole sallittua seuraavien pisteiden yhdistämän viivan sisäpuolella: 20°46N 17°03W 19°50N 17°03W 19°21N 16°45W 2. Sallittu pyydys: Pohjatrooli Pyydyksen kaksinkertaistaminen on kielletty. Troolin pyydykseen käytetyn langan kaksinkertaistaminen on kielletty. 3. Pienin sallittu silmäkoko: 70 mm 4. Biologinen elpymisaika: Kaksi (2) kuukautta: syys- ja lokakuu Sopimuspuolet voivat päättää yhteisellä sopimuksella mahdollisuudesta tarkistaa tätä biologista elpymisjaksoa. 5. Sivusaaliit: - 6. Sallittu tonnisto/Lupamaksut: >TAULUKON PAIKKA> 7. Huomautukset: Sallitun tonniston (brt) enimmäismäärä voi vaihdella ensimmäisen ja toisen vuoden 3 %:n ja kolmen viimeisen vuoden 2 %:n välillä. KALASTUKSEN TEKNINEN SELVITYS N:o 9 KALASTUSLUOKKA: PELAGISTEN LAJIEN KALASTUSTROOLARIT 1. Kalastusalue: 1.1. 19°21N pohjoispuolella: seuraavien pisteiden yhdistämä linja: 20°46,3N 17°03W 20°10,7N 17°24,2W 19°50N 17°12,8W 19°43N 16°58W 19°21N 16°45W 1.2. 19°21N eteläpuolella: 12 meripeninkulmaa, mitattuna kohdasta, jossa luode on alhaisimmillaan 2. Sallittu pyydys: - Pelaginen trooli 3. Pienin sallittu silmäkoko: 40 mm 4. Biologinen elpymisaika: - 5. Sivusaaliit: 3 prosenttia kaloja, 0 prosenttia pääjalkaisia ja 0 prosenttia äyriäisiä 6. Sallittu tonnisto/Alusten lukumäärä/Lupamaksut: >TAULUKON PAIKKA> 7. Huomautukset: Alukset kuuluvat kolmeen luokkaan: - Luokka 1: bruttotonnisto enintään 3 000 bt; enimmäismäärä: 12 500 tonnia/vuosi/alus - Luokka 2: bruttotonnisto yli 3 000 bt ja enintään 5 000 bt; enimmäismäärä: 17 500 tonnia/vuosi/alus - Luokka 3: bruttotonnisto yli 5 000 bt ja enintään 8 000 bt; enimmäismäärä: 22 500 tonnia/vuosi/alus